3 dood in skietery by Hugenote-tonnel | Maroela Media
Die Onafhanklike Polisieondersoekdirektoraat (Opod) ondersoek 'n voorval waarin drie mans Dinsdagmiddag in die omgewing van die Hugenote-tonnel in die Wes-Kaap doodgeskiet is.
Sontaga Seisa, woordvoerder van Opod, sê in 'n verklaring die skietery het omstreeks 14:30 uitgebreek.
Dít volg nadat die polisie se spesiale taakmag inligting ontvang het van 'n verdagte bussie met 11 insittendes wat op die N1 Suid naby die Paarl reis. Luidens die inligting was dié insittendes in besit van kontant wat onlangs tydens 'n transitorooftog in die Oos-Kaap gesteel is. Die polisie het toe op die inligting gereageer en die bussie agternagesit waarna 'n skietery tussen die polisiebeamptes en die insittendes van die bussie in die omgewing van die tonnel uitgebreek het.
Volgens Seisa is twee van die insittendes tydens die skietery doodgeskiet en drie ander gewond. Die beseerdes is na 'n hospitaal gehaas waar een van hulle aan sy beserings beswyk het.
Ses van die insittendes was ongedeerd en is op die plek in hegtenis geneem. Die polisiebeamptes kon ook daarin slaag om beslag op die gesteelde kontant te lê, sê Seisa.
Die oorledenes is in dié stadium nog nie geïdentifiseer nie. Die ondersoek duur voort.
Opod skietery Wes-Kaap
Hoekom gaan sekere komentaar deur ,te partydig?
Mense ek bly na aan die tonnel is ons land nou n land wat in oorlog is.Dit begin nou totaal en al hand uit ruk.Dit raak nou n baie groot WORRY!!!!
Hoekom die skuldiges haas na mediese sorg, laat hul n pynlike lyding hê.
Genade maar jy is wreed en bloeddorstig Scalla
Uiteindelik doen die SAPD iets wat lof verdien.
Dan moet mens ook nie uit die prentjie verloor dat daar heelwat in hegtenis names is na plaasaanvalle die laaste tyd. Dalk is dit so dat die wat gearresteer word nie in opdrag van die regering opgetree het nie.